คุณให้กินยา amlodipine 5 หลังอาหารเช้า แต่เรานอนเช้า ตื่นเที่ยง ก็เลยมากินยาหลังอาหารเที่ยงแทน จะเป็นอะไรไหม
สวัสดีค่ะ ยา Amlodipine (แอมโลดิปีน) เป็นยาที่ช่วยควบคุมโรคความดันโลหิตสูง บรรเทาอาการเจ็บหน้าอกจากกล้ามเนื้อหัวใจขาดเลือด หรือโรคอื่นที่เกี่ยวข้องกับหลอดเลือดหัวใจ อาจใช้เป็นยาเดี่ยวหรือใช้ร่วมกับยาชนิดอื่นตามคำแนะนำของแพทย์ปกติแล้ว แพทย์มักจะให้รับประทานยาชนิดนี้หลังอาหารเช้าค่ะ แต่หากลืมหรือไม่สามารถกินได้จริงๆ สามารถนำมากินเป็นเวลาหลังอาหารเที่ยงได้เช่นกัน ไม่น่าจะมีผลต่อประสิทธิภาพของยา แต่ให้กินยาทุกวันต่อเนื่องสม่ำเสมอ และกลับไปพบแพทย์เพื่อตรวจติดตามอาการตามนัดค่ะ